Diari Oficial de la Generalitat Valenciana


Sumari del DOGV 9163, del 31-08-2021 (2021/8842)

ACORD de 6 d'agost de 2021, del Consell, d'aplicació d'un increment addicional del 0,30 % de la massa salarial per a l'exercici 2020, relatiu al personal al servei de l'Administració de justícia en la Comunitat Valenciana, i d'actualització de les taules retributives.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9163

Data del DOGV
:   31-08-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/8842


Data del document
:   06-08-2021

Organisme emissor
:   Conselleria de Justícia, Interior i Administració Pública

Tipus de document
:   Acord

Descriptors 

:   * Conselleria de Justícia, Interior i Administració Pública
    * personal de l'administració de justícia
    * concurs administratiu

ACORD de 6 d'agost de 2021, del Consell, d'aplicació d'un increment addicional del 0,30 % de la massa salarial per a l'exercici 2020, relatiu al personal al servei de l'Administració de justícia en la Comunitat Valenciana, i d'actualització de les taules retributives. [2021/8842]  
L'article 3.Dos del Reial Decret llei 2/2020, de 21 de gener, pel qual s'aproven mesures urgents en matèria de retribucions en l'àmbit del sector públic, contempla un increment addicional del 0,30 % de la massa salarial per a, entre altres mesures, la implantació de plans o projectes de millora de la productivitat o l'eficiència, la revisió de complements específics entre llocs amb funcions equiparables, l'homologació de complements de destí o l'aportació a plans de pensions.  
  
D'acord amb aquest article, el Decret llei 18/2020, de 27 de novembre, del Consell, pel qual es modifica la Llei 10/2019, de 27 de desembre, de pressupostos de la Generalitat per a l'exercici 2020, en la seua disposició addicional tercera, aprova un increment addicional de fins a un 0,30 % de la massa salarial. A aquest efecte, s'autoritza el Consell perquè, mitjançant acord, procedisca a la distribució d'aquest increment prèvia negociació col·lectiva. Aquesta distribució haurà d'ajustar-se tant als criteris establits a aquest efecte en la legislació bàsica, per a, entre altres mesures, la implantació de plans o projectes de millora de la productivitat o l'eficiència, la revisió de complements específics entre llocs amb funcions equiparables, l'homologació de complements de destí o l'aportació a plans de pensions, així com els que determine el propi acord, entre els quals s'inclourà preferentment: a) els vinculats a la desaparició de la bretxa salarial en aquells sectors especialment feminitzats; b) els vinculats a la disparitat de condicions laborals derivades de la coexistència de diferents convenis col·lectius; i c) els vinculats a les necessitats del transport col·lectiu.  
  
Una vegada establida i distribuïda en l'Acord del Consell de 18 de desembre de 2020 la quantitat total corresponent a l'increment del 0,30 % de la massa salarial addicional, corresponen a l'Administració de la Generalitat 79.342.493 ?, dels quals s'assignen 370.000 - al sector de personal de l'Administració de justícia.  
El 17 de novembre de 2020 es va negociar en la Mesa Sectorial de Justícia la distribució d'aquesta quantia negociant-se l'augment del complement específic i complement autonòmic transitori dels llocs de treball del cos de tramitació processal i administrativa.  
Segons la disposició addicional dècima novena de la Llei 10/2019, de 27 de desembre, de pressupostos de la Generalitat per a l'exercici 2020, el Consell acordarà la publicació en el Diari Oficial de la Generalitat Valenciana de les taules retributives vigents del personal al servei de l'administració de la Generalitat i dels seus organismes autònoms.  
  
En conseqüència, d'acord amb l'article 28.c de la Llei 5/1983, de 30 de desembre, de la Generalitat, del Consell, a proposta de la consellera de Justícia, Interior i Administració Pública, el Consell, prèvia deliberació, en la reunió de 6 d'agost de 2021,  
  
  
ACORDA  
  
Primer  
Aplicar, amb efecte d'1 de gener de 2020, l'increment del complement específic i complement autonòmic transitori dels llocs de treball del cos de tramitació processal i administrativa, d'acord amb les quanties especificades en l'apartat segon.  
  
Segon  
Publicar en el Diari Oficial de la Generalitat Valenciana els imports mensuals actualitzats, corresponents al complement específic i complement autonòmic transitori dels llocs de treball del cos de tramitació processal i administrativa:  
  
Cos de tramitació processal i administrativa  
  
Grup salarial Complement autonòmic transitori Complement específic  
NJ503 533,53   
NJ514 533,53   
NJ522 533,53   
NJ523 533,53   
NJ527 533,53   
NJ528 533,53   
NJ535 533,53   
NJ544 533,53   
NJ575 533,53   
NJ580 533,53   
OJ581 556,41  
OJ583 747,19  
OJ584 719,94  
OJ591 556,41  
OJ593 747,19  
OJ594 719,94  
  
  
  
Tercer  
Aquestes quanties s'actualitzaran d'acord amb els increments generals de les retribucions que s'establisquen en les lleis dels pressupostos generals de l'Estat i de la Generalitat a partir de l'any 2020.  
  
València, 6 d'agost de 2021  
  
La consellera secretària,  
MÓNICA OLTRA JARQUE